Ir-Regolament tal-Kunsill (KEE) Nru 1503/76
tal-21 ta’ Ġunju 1976
dwar il-konklużjoni tal-Ftehim ta’ Koperazzjoni Kummerċjali bejn il-Komunità Ekonomika Ewropea u r-Repubblika Islamika tal-Pakistan
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikoli 113 u 114 tiegħu,
Wara li kkunsidra r-rakkomandazzjoni tal-Kummissjoni,
Billi l-Ftehim ta’ Koperazzjoni Kummerċjali nnegozjat bejn il-Komunità u r-Repubblika Islamika tal-Pakistan irid jiġi konkluż,
ADOTTA DAN IR-REGOLAMENT:
Artikolu 1
Il-Ftehim ta’ Koperazzjoni Kummerċjali bejn il-Komunità Ekonomika Ewropea u r-Repubblika Islamika tal-Pakistan, li t-test tiegħu huwa anness ma’ dan ir-Regolament, qiegħed hawnhekk jiġi konkluż għan-nom tal-Komunità.
Artikolu 2
Il-President tal-Kunsill għandu jinnotifika l-Parti Kontraenti l-oħra, skond l-Artikolu 15 tal-Ftehim, li jkunu ntemmu, fir-rigward tal-Komunità, il-proċeduri neċessarji sabiex dan il-Ftehim jidħol fis-seħħ [1].
Artikolu 3
Il-Komunità għandha tkun irrappreżentata fi ħdan il-Kummissjoni Konġunta kif previst fl-Artikolu 8 tal-Ftehim mal-Kummissjoni tal-Komunitajiet Ewropej, assistita minn rappreżentanti ta’ l-Istati Membri.
Artikolu 4
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fil-21 ta’ Ġunju 1976.